یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی 800 مینی، ویروسا یولوخان‌لارین سایی 26 میلیونو، انفکسیوندان معالیجه اولونا‌راق ساغالان اینسان‌لارین سایی ایسه 18 میلیونو کئچیب.
اپیدمینین آوروپا‌داکی مرکزی اولان اینگیلتره-ده کروناویروس اپیدمی‌سینه یولوخان‌لارین سایی گون عرضینده 1735 آرتا‌راق 340 مین 411-ا چاتیب.
فرانسا-دا اپیدمی قوربان‌لاری‌نین سایی گون عرضینده 20 آرتا‌راق 30 مین 706-یا، انفکسیونا یولوخان‌لارین سایی دا 7 مین 157 آرتا‌راق 300 مین 181-ا یوکسلیب. فرانسانین علمی شوراسی اؤلکه ده پاییز و قیش آیلاریندا اپیدمی‌نین ایکینجی دالغاسی‌نین یاشانا بیله جگینی استثنا ائتمه‌ییب.
ایتالیا-دا کروناویروس قوربان‌لاری‌نین سایی گون عرضینده 10 آرتا‌راق 35 مین 507-ا، اینفکسیونا یولوخان‌لارین سایی دا 272 مین 912-ا یوکسلیب.
ایسپانیا-دا سون بیر هفته عرضینده کروناویروس‌دان وفات ائدنلرین سایی 191-ا چاتیب. بئللیکله اؤلکه ده ویروس‌دان اؤلنلرین عمومی سایی 29 مین 234-ا. اؤلکه نین ساغلیق ناظیرلیگی گون عرضینده ویروسا داها 8 مین 959 نفرین یولوخدوغونو و انفکسیونا یولوخان‌لارین عمومی سایی‌نین 488 مین 513-ا چاتدیغینی آچیقلاییب.
پورتوقالیا ساغلیق ناظیرلیگی اؤلکه‌ده داها ایکی نفرین ویروس‌دان اؤلدوگونو و 418 نفرین انفکسیونا یولوخدوغونو آچیقلاییب. بئللیکله اؤلکه‌ده ایندییه‌دک ویروس‌دان اؤلنلرین سایی 1829-ا، انفکسیونا یولوخان‌لارین سایی ایسه 59 مین 51-ا چاتیب.
